אוניברסיטת בן גוריון בנגב

מרכז לשרותי מחקר פרקליני

**מדיניות והנחיות לריסון פיסי של בע"ח ערים**

**רקע:**

ריסון פיסי משמעותו שימוש באמצעים ידניים או מכניים להגבלת התנועה של בע"ח לצורך איסוף דגימות, מתן חומרים, טיפול או מניפולציה ניסויית. עפ"ר משך הריסון קטן מ 15 דקות.

**מדיניות אוניברסיטת בן גוריון:**

יש להימנע מריסון ממושך (מעל 15 דקות) של בע"ח ערים למעט מקרים בהם יש הצדקה מדעית לריסון.

יש לתאר את הריסון כולל הצדקה מדעית, שיטת הריסון ומשכו בפרוטוקול הניסוי ולקבל את אישור הועדה האתית לריסון.

יש להשתמש בשיטת הריסון הכי פחות מגבילה שתאפשר ביצוע הניסוי, גם עם היא יותר יקרה או יותר מסובכת.

**הנחיות:**

במקרים בהם ניתן אישור הועדה האתית לריסון ממושך (מעל 15 דקות) של חיה ערה יש לשמור על הכללים הבאים:

1. מתקן הריסון יהיה בגודל ובעיצוב מתאים לחיה שאותה מרסנים כך שימנע כאב, חוסר נוחות ופציעה של בעה"ח ושל הנסיין.
2. יש להרגיל את בע"ח למתקן הריסון בהדרגה ובעזרת חיזוקים חיוביים כמו מזון או שתיה טעימים במיוחד לחיה.
3. יש לצמצם את זמן הריסון למינימום ההכרחי.
4. הנסיין חייב להיות נוכח בחדר או בקשר עין או ע"י אמצעי ניטור אחר עם החיה המרוסנת כל הזמן.
5. במקרים שבהם בע"ח לא התסתגל לריסון בזמן סביר (זמן שמתאים לחיות אחרות בקבוצה ולמתקן) יש להוציא את החיה מהניסוי.
6. חובה להחזיר את החיות למגורים הרגילים ואין להשתמש במתקן הריסון לשיכון חיות.
7. יש לנטר את החיות מקרוב, על בסיס יומיומי, ולדווח לוטרינר על כל פציעה או סימני מחלה שנצפו בעקבות הריסון.
8. העוסקים בניסוי חייבים להתמצא במטרה של הריסון ובמשך המותר.

**מקורות:**

1. The guide for the care and use of laboratory animals, 2011.
2. Guidelines for the care and use of mammals in neuroscience and behavioral research. NRC 2003.
3. CFR9 (1)(A)(2)(C)